Pokémon: Battle Frontier-afsnit
Pokémon: Battle Frontier er den niende sæson af Pokémon og den sidste del af Pokémon Serien: Ruby and Sapphire, en japansk anime-TV-serie, kendt i Japan under navnet . Den blev oprindeligt sendt i Japan på TV Tokyo fra den 6. oktober 2005 til den 14. september 2006, og senere i Danmark på TV 2 fra den 13. september 2008 til den 24. marts 2009. Sæsonen blev sprunget over i Danmark til at starte med, men efter at TV2 havde sendt Diamond and Pearl. Det er også den sidste gang, TV2 licenserede nye afsnit af serien. Den danske versionering er lavet af Dubberman og er baseret på den amerikanske udgave, som er produceret af The Pokémon Company.

Denne sæson omhandler den tiårige Pokémontræner Ash Ketchum (spillet af Mathias Klenske på dansk og af Rika Matsumoto på japansk) og hans elektriske partner-Pokémon Pikachus (spillet af Ikue Ōtani) eventyr, som de samler Frontalsymboler i den fiktive Kanto-region, ved at besejre Frontalledere og overvinder Battle Frontier-udfordringen. Semmen med dem rejser Brock, Pewter Citys Styrkecenterleder, samt den unge Pokémonkoordinator May og hendes bror, Max, som hun deltager i Pokémonkonkurrencer for at vinde Bånd, så hun kan deltage i Kanto-regionens Grand Festival-turneringen.

Afsnittene er instrueret af Masamitsu Hidaka og Norihiko Sudo og produceret af animationsstudiet OLM.

Den første japanske intro, fremført af Akina Takaya, hedder , og den anden, fremført af Rika Matsumoto, hedder . Den danske intro, fremført af Jan Tellefsen, som hedder "Battle Frontier", er baseret på den engelske intro af Jason Appleton af samme navn.

Afsnit

Stemmer

Hjemmeudgivelser 
I Japan er sæsonen blevet fuldt udgivet til udlejning, men købeudgivelser er begrænset til visse afsnit. Sæsonen har fået en komplet hjemmeudgivelse på engelsk i USA og Australien.

I Danmark har denne sæson ikke set nogen form for hjemmeudgivelse.

Eksterne henvisninger 
 Officielle, danske Pokémon-hjemmeside
 Officielle, amerikanske Pokémon-hjemmeside 
 Pokémon-TV-seriens hjemmeside hos TV Tokyo 
 Pokémon-TV-serien på den officielle, japanske Pokémon-hjemmeside 

Afsnit
Afsnit af animeserier